ΓΡΑΠΤΗ ΕΡΩΤΗΣΗ P-3741/02

υποβολή: Miet Smet (PPE-DE) προς την Επιτροπή

(12 Δεκεμβρίου 2002)

Θέμα: Αξιοποίηση των εγγεγραμμένων στη θέση B2-142 πιστώσεων

Η Επιτροπή προτίθεται να μεταφέρει ποσό 4 000 000 πιστώσεων αναλήψεωςποχρεώσεων από το άρθρο B2-142 EQUAL για να καλύψουν μαζί με άλλες πιστώσεις την προώθηση της μετατροπής σκαφών και τον επαγγελματικό αναπροσανατολισμό των αλιέων που έως το 1999 εξαρτώντο από τη συμφωνία αλιείας με το Μαρόκο.

Η Επιτροπή προτίθεται επίσης να μεταφέρει ποσό 123 000 000 πιστώσεων πληρωμών για να τροφοδοτήσουν μαζί με πιστώσεις από άλλες θέσεις το Ταμείο Αλληλεγγύης της ΕΕ, το οποίο προορίζεται για τη Γερμανία, την Αυστρία και τη Τσεχική Δημοκρατία μετά τις πλημμύρες που συνέβησαν τον Αύγουστο φέτος.

Δύναται η Επιτροπή να δηλώσει, αφού επιβεβαιώνει ότι η πρωτοβουλία EQUAL εμφανίζει πλεόνασμα, γιατί προέκυψε αυτή η κατάσταση·

Δύναται η Επιτροπή να επιβεβαιώσει ότι η μη πλήρης αξιοποίηση αυτών των πιστώσεων δεν οφείλεται στις αποτρεπτικές διαδικασίες της ίδιας της Επιτροπής, οι οποίες αποθαρρύνουν αυτούς που θα μπορούσαν να αντλήσουν οφέλη από τη συγκεκριμένη πρωτοβουλία από του να χρησιμοποιήσουν αυτούς τους πόρους·

Δύναται η Επιτροπή ναποδείξει ποίος θα ήταν ο τρόπος για να επιτευχθεί ο στόχος της πρωτοβουλίας EQUAL, η οποία είναι μεταξύ των σημαντικών δράσεων της ΕΕ στο τομέα της ισότητας·

Απάντηση της κ. Διαμαντοπούλου εξ ονόματος της Επιτροπής

(23 Ιανουαρίου 2003)

Η μεταφορά πιστώσεων αναλήψεωςποχρεώσεων δεν επηρεάζει τις δραστηριότητες στο πλαίσιο των προγραμμάτων EQUAL στα κράτη μέλη. Αντίθετα, αφορά τους πόρους που διατίθενται στα θεματικά δίκτυα σε ευρωπαϊκό επίπεδο. Τα δίκτυα αυτά είναι σήμεραπό σύσταση, με σύμπραξη της Επιτροπής, των κρατών μελών και άλλων παραγόντων αυτού του τομέα. Τα δίκτυα έχουν ως αποστολή να αναλύουν και να επικυρώνουν τα αποτελέσματα των εργασιών που διεξάγονται στις αναπτυξιακές συμπράξεις. Επομένως, είναι λογικό ότι οι δραστηριότητες στο πλαίσιο αυτών των δικτύων θα εκκινήσουν μόνον όταν αρχίσουν να εισρέουν τα αποτελέσματα. Αναμένεται ότι όλα τα θεματικά δίκτυα θα αρχίσουν να λειτουργούν εντός του 2003.

Όσον αφορά τις πιστώσεις αναλήψεωςποχρεώσεων, η μεταφορά τους οφείλεται στο γεγονός ότι το πρώτο στάδιο του EQUAL (ενέργεια 1) περιελάμβανε τη σύσταση αναπτυξιακών συμπράξεων και διακρατικής συνεργασίας, δηλ. δραστηριότητες με περιορισμένο κόστος. Το στάδιο εφαρμογής (ενέργεια 2) των προγραμμάτων EQUAL άρχισε το Μάιο του 2002. Βάσει του σημερινού συστήματος απόδοσης των πράγματι καταβληθεισών δαπανών, από τη στιγμή που οι τελικοί αποδέκτεςφίστανται τη δαπάνη θα απαιτηθεί οπωσδήποτε κάποιος χρόνος για να διαβιβασθούν τα στοιχεία στη διαχειριστική αρχή, να πιστοποιηθούν από την αρμόδια για τις πληρωμές αρχή, να σταλούν στην Επιτροπή και, στη συνέχεια, να γίνει η πληρωμή σε αυτή τη βάση. Κατά τις διαπραγματεύσεις και την έγκριση των προγραμμάτων της κοινοτικής πρωτοβουλίας, ήταν ήδη προφανές στα κράτη μέλη και την Επιτροπή ότι η δημοσιονομική κατανομή για σειρά ετών δεν ανταποκρίνεται στην προβλεπόμενη εκτέλεση των προγραμμάτων. Η κατανομή αυτή ήταν επιβεβλημένη, προκειμένου να εξασφαλισθεί η συμμόρφωση των προϋπολογισμών του EQUAL με τις δημοσιονομικές προοπτικές 2000-2006 που εγκρίθηκαν από το Ευρωπαϊκό Συμβούλιο του Βερολίνου το 1999.